на своите правомощия и компетентност, страните разширяват и укрепват сътрудничеството в следните области:
 —
 изработване на политика и основни насоки за развитието на отрасъла на далекосъобщенията и пощенските услуги,
 —
 формулиране на принципите на тарифната политика и продажбите на далекосъобщителните и пощенските услуги,
 —
 обмен на технологии и ноу-хау, по-специално в областта на европейските технически стандарти и системите за сертификация,
 —
 насърчаване на разработването на проекти в областта на далекосъобщителните и пощенските услуги и привличане на инвестиции,
 —
 подобряване на ефикасността и качеството на далекосъобщителните и пощенските услуги, inter alia, чрез либерализация на дейността на подотраслите,
 —
 развитие на приложението на далекосъобщенията, по-специално в областта на електронен превод на парични средства,
 —
 управление на далекосъобщителните мрежи и тяхната оптимизация,
 —
 приемане на подходяща нормативна база за предоставянето на далекосъобщителните и пощенските услуги и използване на радиочестотния спектър,
 —
 обучение в областта на далекосъобщенията и пощенските услуги с оглед използването им в пазарни условия.
 Член 57
 Финансови услуги и институции
 1. Сътрудничеството цели по-специално улесняване на интеграцията на Република Узбекистан в общоприетите системи за плащания. Техническата помощ обхваща:
 —
 развитието на фондов пазар и пазар на ценни книжа,
 —
 развитието на банковите услуги, развитието на общ пазар на финансови средства, интегриране на Република Узбекистан в общоприетите системи за плащания,
 —
 развитието на застрахователните услуги, което би създало, inter alia, благоприятна среда за участие на дружества на Общността в смесени дружества в областта на застраховането в Република Узбекистан, както и за развитието на застраховането на експортното кредитиране.
 Това сътрудничество допринася по-специално за насърчаване на развитието на отношенията между страните в сектора на финансовите услуги.
 2. Страните си сътрудничат за развитието на финансовата система и институции на Република Узбекистан. Това сътрудничество включва обмен на информация и опит във финансовата област и обучение на кадри, участващи в разработването ни прилагането на финансовата политика.
 Член 58
 Преобразуване и приватизация на предприятия
 Като приемат, че приватизацията е от основно значение за трайното икономическо възстановяване, страните се договарят да си сътрудничат при разработването на необходимата институционална, правна и методическа рамка. Отделя се конкретно внимание на нормалното и прозрачно осъществяване на приватизацията.
 Техническата помощ е насочена, inter alia, към:
 —
 по-нататъшното развитие на институционалната база в рамките на правителството на Република Узбекистан, за да се подпомогне определянето и управлението на процеса на приватизация,
 —
 по-нататъшното разработване на стратегия за приватизацията от страна на правителството на Република Узбекистан, включително законодателната рамка и механизмите за прилагане,
 —
 утвърждаване на пазарни подходи към земеползването, собствеността и приватизацията на поземлени имоти,
 —
 преобразуване на предприятията, които все още не са готови за приватизация,
 —
 развитие на частната инициатива, особено в сектора на малките и средните предприятия,
 —
 развитие на система от фондове за инвестиции в приватизацията.
 Целта на това сътрудничество е също така да допринесе за насърчаване на инвестициите от Общността в Република Узбекистан.
 Член 59
 Регионално развитие
 1. Страните укрепват сътрудничество в областта на регионалното развитие и териториалното планиране.
 2. За тази цел страните насърчават обмена на информация между държавните, регионалните и местните власти относно регионалната политика и устройството на територията,